

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՍՆՆԴԱՄԹԵՐՔԻ ԱՆՎՏԱՆԳՈՒԹՅԱՆ ՏԵՍՉԱԿԱՆ ՄԱՐՄԻՆ**

**Ո Ր Ո Շ ՈՒ Մ N 488-Ա**

**վարչական տուգանք նշանակելու մասին**

 17 օգոստոսի 2021թ. ք. Երևան

Հայաստանի Հանրապետության սննդամթերքի անվտանգության տեսչական մարմնի (այսուհետ՝ Տեսչական մարմին) ղեկավար Գեորգի Ավետիսյանս, քննելով «ԱՐՄԱՏ ԳԱՍՏՐՈ ԳՐՈՒՊ» սահմանափակ պատասխանատվությամբ ընկերության տնօրեն Արեգ Ռուբենի Գևորգյանի նկատմամբ հարուցված վարչական վարույթի վերաբերյալ գործը,

**Պ Ա Ր Զ Ե Ց Ի՝**

Տեսչական մարմնի ղեկավարի՝ 2021 թվականի հուլիսի 7-ի N 1477-Ա հրամանի համաձայն «ԱՐՄԱՏ ԳԱՍՏՐՈ ԳՐՈՒՊ» սահմանափակ պատասխանատվությամբ ընկերությունում իրականացված ստուգման արդյունքում պարզվել և 2021 թվականի օգոստոսի 10-ի N 1477 վարչական իրավախախտման վերաբերյալ արձանագրությամբ արձանագրվել է այն փաստը, որ տնտեսավարող սուբյեկտի կողմից խախտվել են **Հայաստանի Հանրապետության կառավարության 2011 թվականի հունվարի 20-ի N 34-Ն որոշման հավելվածի 23-րդ, 55-րդ, 59-րդ կետերի, Անասնաբուժության մասին օրենքի 22-րդ հոդվածի 1-ին մասի 6-րդ կետի** պահանջները. այն է՝

 - արտադրական սենքերը՝ խոհանոցը չի պահվում մաքուր և պատշաճ վիճակում.

 - սննդի շղթայում ներգրավված անձնակազմը /ցանկը՝ համաձայն «ԱՐՄԱՏ ԳԱՍՏՐՈ ԳՐՈՒՊ» սահմանափակ պատասխանատվությամբ ընկերության տնօրեն Արեգ Գևորգյանի կողմից տրված հայտարարության/ չի ենթարկվել պարտադիր նախնական և պարբերական բժշկական զննությունների, չունի անձնական սանիտարական (բժշկական) գրքույկներ /աշխատանքի ընդունվելիս և յուրաքանչյուր կիսամյակը մեկ/.

 - տեղական արտադրության կենդանիների սպանդից գոյացած իրացվող, կենդանական ծագման մթերքը և կենդանական ծագման հումքը՝ մասնավորապես խոզի և գառան մսեղիքը սպանդանոցային ծագման չէ:

 - չեն ձեռնարկվել համապատասխան միջոցներ կենդանիների (ճանճեր, միջատներ, ուտիճներ, վնասատուներ, կրծողներ) մուտքը սննդամթերքի պատրաստման, մշակման, պահման և տեղափոխման տարածքներ կանխելու, ինչպես նաև վնասատուների դեմ պայքարելու ուղղությամբ.

 Այսպիսով հաստատվել է, որ սույն վարչական գործով առաջացած իրավախախտման համար պատասխանատու է «ԱՐՄԱՏ ԳԱՍՏՐՈ ԳՐՈՒՊ» սահմանափակ պատասխանատվությամբ ընկերության տնօրեն Արեգ Ռուբենի Գևորգյանը (հասցե՝ ք. Երևան, Արզումանյան փողոց, 16/2 շենք, բն. 22): Արեգ Ռուբենի Գևորգյանը վարչական իրավախախտման վերաբերյալ գործի քննության տեղի և ժամի մասին պատշաճ կարգով ծանուցվել է, սակայն գործի քննությանը չի ներկայացել և միջնորդություն չի ներկայացրել գործի քննությունը հետաձգելու մասին:

 Հիմք ընդունելով վերոգրյալը, հաշվի առնելով կատարված իրավախախտման բնույթը և ղեկավարվելով **Վարչարարության հիմունքների և վարչական վարույթի մասին օրենքի 57-րդ հոդվածի 2-րդ մասի գ կետով,** **Վարչական իրավախախտումների վերաբերյալ օրենսգրքի 14-րդ, 32-րդ, 35-րդ, 238-րդ, 2382-րդ, 279-րդ, 281-րդ, 112.8-րդ հոդվածներով, 158-րդ հոդվածի 35-րդ մասով՝**

**Ո Ր Ո Շ Ե Ց Ի՝**

1. «ԱՐՄԱՏ ԳԱՍՏՐՈ ԳՐՈՒՊ» սահմանափակ պատասխանատվությամբ ընկերության տնօրեն Արեգ Ռուբենի Գևորգյանի նկատմամբ՝

1) **Վարչական իրավախախտումների վերաբերյալ օրենսգրքի 112.8-րդ հոդվածով սահմանված իրավախախտման կատարման համար** նշանակել տուգանք սահմանված նվազագույն աշխատավարձի հարյուրապատիկի չափով՝ 100.000 (հարյուր հազար) ՀՀ դրամ:

 2) **Վարչական իրավախախտումների վերաբերյալ օրենսգրքի 158-րդ հոդվածի 35-րդ մասով սահմանված իրավախախտման կատարման համար** նշանակել տուգանք սահմանված նվազագույն աշխատավարձի երեսնապատիկի չափով՝ 30.000 (երեսուն հազար) ՀՀ դրամ:

 2. Տուգանքը վճարել թիվ 900005242822 գանձապետական հաշվին և վճարումն ապացուցող բանկային անդորրագրի պատճենը սեղմ ժամկետում ներկայացնել Տեսչական մարմին:

 3. Վարչական իրավախախտումների վերաբերյալ օրենսգրքի 305**-րդ** հոդվածիհամաձայն՝ խախտողի կողմից տուգանքը պետք է վճարվի տուգանք նշանակելու մասին որոշումը նրան հանձնելու օրվանից ոչ ուշ, քան տասնհինգ օրվա ընթացքում, իսկ այդ որոշումը գանգատարկելու կամ բողոքարկելու դեպքում` գանգատը կամ բողոքն առանց բավարարման թողնելու մասին ծանուցման օրվանից ոչ ուշ, քան տասնհինգ օրվա ընթացքում:

 4. Վարչարարության հիմունքների և վարչական վարույթի մասին օրենքի 88-րդ հոդվածիհամաձայն՝ դրամական պահանջներն ենթակա են կատարման անբողոքարկելի վարչական ակտերի հիման վրա` «Դատական ակտերի հարկադիր կատարման մասին» օրենքով սահմանված կարգով:

 5. Սույն որոշումը կարող է բողոքարկվել վարչական ակտն ընդունած վարչական մարմին կամ դատական կարգով Վարչարարության հիմունքների և վարչական վարույթի մասին օրենքի 71-րդ հոդվածի 1-ին մասի ա կետով սահմանված ժամկետում (երկու ամսվա ընթացքում:

**Գ. ԱՎԵՏԻՍՅԱՆ**



 Կ.Տ.